Et midaldrende ægtepar faldt tirsdag eftermiddag over bord, da de var ude og sejle på Mariager Fjord ved Hadsund. Ulykken skete af ukendte årsager omkring klokken 16.45, og Nordjyllands Beredskab blev kaldt til stedet. - De var blevet reddet ind til land ved egen hjælp og med hjælp fra lokale, der i både var sejlet ud til ægteparret, fortæller indsatsleder ved Nordjyllands Beredskab Caspar Weisberg. - De er våde og forskrækkede, men har det efter omstændighederne godt. Nu bliver de behandlet i ambulancerne, siger han videre.

Referat:
Nordjyllands Beredskab blev tirsdag eftermiddag kaldt til Hadsund, hvor et midaldrende ægtepar var kæntret i deres robåd.